. “ Digitizedlby (Google 


d ou bi 


ELIUTAECA RRACVONU 


iko 


A anna 


Ne 4 KS LI 


Slovanskć knihovna 


SLOVANSKA KNIHOVNA 


UI 


=: 3186254702 


Pr " a 
a e ji P o 


.-..- 


MA Pianlonnie ak. 


PE ž ARMIN PAVIC: 


- &, > M 

KN. A 
(“4 %, “ANAdgovor 
BI “Kk. EA 2 
be ' m koa o. u gospodi 

' Pa : "> 

EJ ++ i 4 d . 

nota Veđdgiću i L. Zoru. 


Dne 20. srpnja g. 1874. čitao sam u sjednici naše hrvatske 
akademije znanosti raspravu »Prilog k historiji dubrovačke hrvatske 
književnosti«, koja je štampana u 31. svesci Rada. Još i prije nego 
što bi ta radnja štampana, toliki se zagrebački književnici, ma da 
i nijesu čuli moje čitanje, spremahu da će na nju čim bude štam- 
pana udariti, da sam se do ista pobojao: bože, ako ih samo polo- 
vica svoje obećanje održi, razčupat će mi radnju, da joj ni vlas neće 
ostati netaknut! Radnja je još lani u maju ugledala svijet; od toga 
vremena prošla je evo skoro puna godina dana, a svi oni prijatelji 


ma da bi samo pera zamočili! 


1. Revniji bijahu književnici izvan Zagreba. Sam g. Jagić, 
ordinarius professor u sveučilištu berlinskom, udario je na onu 
moju radnju u posljednjoj svesci »Otadžbine«. Moram ispovjediti, 
da sam se ne malo začudio, kada doznah, da se proti rezultatom 
moje radnje podigao Jagić. Ta upravo Jagić unesao je (Rad IX. 
»Trubaduri i hrvatski lirici«) u tamu praznih deklamacija o dubro- 
vačkoj literaturi prvo svjetlo razborite kritike. 

Neka imi oproste čitatelji, ali prisiljen sam da ovdje pripo- 
vijedam, kako sam upravo ja u podlistku »zatočnikovu« prigovorio 
onoj Jagićevoj radnji. Budući u ono vrijeme opojen knjigom Apen- 


dinijevom, i svim što se poslije u tonu Apendinijeva djela o dubro- 


vačkoj literaturi pisalo, prigovorio sam Jagiću. da se o dubrovačkoj 
literaturi ne smije onako strogo suditi, kao što je on učinio, jerbo 
da je ta literatura isto tako vrijedna, kao što je i suvremena ita- 
lijanska. Poslije me namjera namjerila, da samu dubrovačku lite- 
raturu učim, i kada sam prilično cijelu proučio, pak je isporedio 
s literaturami drugih naroda, i osobito s italijanskom, uvjerio sam 
se, da Apendini i njegovi posljedavatelji prevariše mene, a ja da 
varam druge. Da se ispravim napisao sani u 31 svesci Rada onu 
raspravu, koja nije drugo, nego metodom Jagićevom izvedena kri- 
tika cijele dubrovačke literature XVI. vijeka. 


Kad je tako, dakako da sam velikom željom nastojao doznati, 
što sada ima proti mojoj radnji kazati Jagić, na kojega se u 
Radu 31 na str. 146 pozivljem kao na autoritet za ono, što je isti 
u Radu IX izrekao o dubrovačkoj lirici. 

Pročitavši što Jagić napisa na str. 583 »Otadžbine«, osvjedo- 
čih se žalostan i tom prigodom, da si je Jagić, odkako posta ber- 
linskim profesorom, stavio zadaću, da i tamo, gdje nema nikakova 
ni povoda ni razloga, u sve što se u Hrvatskoj radi, pecka i za- 
dirkiva, kao da bi htio kazati: odkako mene izgnbiste ne valja 
vam sav posao ništa. Takim duhom pisao je Jagić u »Nar. Nov.« 
onu famoznu »obznanu« Daničićeve historije oblika; takim smjerom 
bocka u svom Archivu u našu beletristiku ; takom namjerom na- 
pisao je i u Otadžbini ono nekoliko riječi o mojoj ridnji. Držeći se 
stvari o kojoj pišem, zabavit ću se samo s onim što Jagić o mojoj 
radnji napisa. Ushtije li kritik, ja mu ni za drugo ne ću ostati 
dužan razlozi; ovdje mu samo spominjem nekoliko riječi u opće. 
Neka bude g. Jagić uvjeren, da sam se uvijek veselio njegovu pi- 
smenu obećanju, da će Hrvat u Berlinu biti na ponos hrvatskoj 
zemlji, a da će mu uvijeke i u Berlinu ostati vremena i volje, da 
svojim radom pomože Hrvatskoj. Gospodin Jagić prošao je u 
svom književnom djelovanju mnoge sa svim protuslovne faze svoga 
osvjedočenja o hrvatskoj gramatici, ele kako mu drago g. Jagić. 
makar je mnoge poslove poduzeo i obećao da će ih izvesti a ostavio 
ih neizvedene, on se ipak velikim naporom mnogo izvještio hrvat- 
skomu jeziku, i njegov rad i ozbiljni savjeti donijeli bi nama u 
Hrvatskoj veliku korist. Mi ćemo onake njegove savjete i njegov 
trud velikom zahvalnosti prigrliti; nu misli li Jagić i nadalje ne 
promišljenim zlobnim opaskami u nas zadirkivati, neka bude uvjeren 
da nas nimbus njegove berlinske glorije ne će ni malo smetati, 
da mu u oči pogledamo! 

G. Jagić dakle počinje. »Da su i u središtu našega sredovječ- 
noga pjesništva, u Dubrovniku, dobro poznavali narodnu poeziju, 
to možemo za pouzdano tvrditi, ako upravo 1 nijesmo kadri doka- 
zima utvrditi da su je u XVI ili u XVII vijeku, u prvoj polovici, 
skupljali te zapisivali.« 

Ovdje mi je gospodinu berlinskomu ordinariju primijetiti, da 
Dubrovnik nikako ne možemo nazvati središtem »našega_ sredo- 
vječnoga pjesništva«. XVI 1 XVII stoljeće nijesu više srednji 
vijek, taj se još u XV stoljeću već dugo i dugo svršio, i ustupio 

mjesto novomu vijeku! Jagićevim dodatkom »našega« sredovječ- 
noga pjesništva, ne ublažuje se taj »lapsus« ni malo, jerbo »nama« 
za volju ne će koleso vremena dva stoljeća stajati! Što se tiče 
Jagićeve tvrdnje da su Dubrovčani i u XVI vijeku poznavali na- 
rodnu poeziju, tu je odveć izrečeno. Dubrovčani su znali za narodnu 
poeziju, ali je žali bože nijesu poznavali. Kamo sreće da su je i 
poznavali. Da je nijesu poznavali, ta to sam g. Jagić ispovijeda. 
»Ako se u njihovijem vlastitijem produkcijama ne vidi mnogo očita 
traga tomu (t. j. poznavanju narodne poezije), to valja uzeti na 
um, da je tako mišljenje bilo onoga vremena, da se valja kloniti 
prostonarodne poezije«. Za najglavniji dio dubrovačke poezije XVI 
vijeka, za liriku dubrovačku veli Jagić (Rad. IX. str. 125.) još 
jasnije »Menčetić i Držić dobro su znali, što i kako narod pjeva 
o ljubavi, a opet nijesu htjeli k njemu u školu poći.« Ovdje se 
do ista govori samo o lirici Menčetić-Držićevoj, ali da medju tom 
lirikom i onom ostalih pjesnika XVI vijeka nema bitne (wesentlich) 
razlike, toga ne treba istom dokazivati. 

Gosp. Jagić nastavlja »Ideali za kojima poletahu tadašnji 
pjesnici, bijahu po njihovijem pojmovima puno viši, nametnuti 
njima silom više kulture latinsko-italijanske i sjajem suvremene 
poetske literature italijanske. Mi možemo i smijemo žaliti, što je 
tako došlo, ali ko će toga radi da osudi našu znamenitu poetsku 
literaturu dalmatinsko-dubrovačku ?« Moj gospodine! Onaj vaš zrak 
na Sprei kao da ubija logiku! Moj gospodine! Svak komu vi milo- 
stivo dopustite da dubrovačku literaturu »može« i »smije« žaliti, 
što je s njom onako došlo, kao što vi sam istaknuste, svak mora 
da je rad toga i »osudi«, jerbo za što bi je »žalio«, nego upravo 
s toga, što je mora da »osudi«? Pa zar se gosp. Jagić ne sjeća, 
da je upravo on najznamenitiji dio dubrovačke literature XVI vijeka 
upravo »osudio.“ Na str, 221. Rada IX govori Jagić »ako neki te- 
meljiti znalac provensalske lirike (Diez 135) taj sud o njoj izreče, 
da se ima veće smatrati poezijom razuma, nego li čuvstva, a to će 
se u njezinom posljednjem, dosta nejasnom odzivu, kakovim 
ja konačno smatram staru hrvatsku liriku sigurno još jače 
isticati refleksija mješto čuvstva, hladna dialektika mjesto .rieči, 
koje idu od srca. Pa kako i ne bi? Ta to nijesu više vremena onog 
idealnog viteštva i galanterije, prozaizam preotima mah; razum je 
radniji od fantazije. Za to molim vas što može značiti na 
priliku ovaka situacija, koju pjesnik, pjevajući o 

ljubici slika? (navodi se pjesmica) Ovako je pjevanje za 
cielo imalo smisla u XI, XII, ili makar još iu XIII 
vieku u Evropi, ali koncem XV vieka?!« Zar tu nije naj- 
znamenitiji dio dubr. lit. XVI vijeka osudjen upravo sa svime, 
osudjen gore nego što bi trebalo, jerbo ako i gubi dubrovačka | 
lirika XVI vijeka svaku vriednost, kada je isporedimo s proven- 
salskom, ona nije tako absolutno slaba, kada je isporedimo. s onim, 
s čim do ista i stoji u neposrednom savezu, t. j. s lirikom itali- 
janskom XVI vijeka. Kada čovjek čita one riječi Jagićeve, kako 
da s njimi dovede u sklad ono što piše u Otadžbini »mi unuci 
još nijesmo toliko osilili da bismo imali pravo sa sažaljenjem gle- 
dati na slabosti naših djedova ?« 

Gosp. Jagić nastavlja: »Ako ona (dubr. lit.) i ne može iz- 
držati poredjenja sa svojim uzorima, toga nikoji pravedan sudija 
od nje i ne ište, po što znade da je njoj ne dostojalo svijeh onijeh 
uslova za viši samostalniji polet, kojima izobilovaše život naroda 
italijanskoga.« Gosp. Jagić pisao je svoju opasku odveć brzo, te se 
nije za vremena dosjetio, da je eto ovom rečenicom o dubrovačkoj 
literaturi izrekao, da upravo ama ništa ne valja i ne vrijedi. Ako 
su dubrov. književnici poletavali za italijanskim uzorima, a u tom 
poslu im ne dostajahu »svi oni uvjeti« kojimi obilovaše život 
naroda italijanskoga , koliko literatura takih književnika još 
može vrijediti? ? Evo ću gosp. Jagiću navesti naj jasniji primjer 
da, kad bi bilo tako, tada ta literatura ne bi upravo ništa vrije- 
dila. Ako ja rečem: gosp. Jagić poletava za idealom i uzorom ve- 
likih učenjačkih autoriteta, ali u tom poslu ne dostaju mu »svi 
oni uvjeti« kojimi život velikih učenjačkih autoriteta izobiluje — 
koliko bi g. Jagić vrijedio, kadi bi takova hipoteza stajala? ? Neka 
odgovori sam koliko, pa eto upravo toliko bi vrijedila i dubr. hrv, 
literatura, kada bi u istinu stajalo šta evo o njoj g. Jagić reče. 
Ali srećom te dubr. liter. nije pala baš na tako tanke grane, kao 
što misli Jagić, koji se spremio, da je obrani i uzdigne!!! 

Gosp. Jagić nastavlja »Ali ko će se dotle zaboraviti te reći 
da dalmatinsko-dubrovačka poezija nema za nas ni absolutne ni 
relativne (u tekstn je »realne« ali to je sigurno štamparska grješka) 
vrijednosti« ? Ako je g. Jagiću stalo do moga odgovora, ja mu od- 
govaram: da će samo ludov moć reći da dubr. liter. nema ni 
absolutne ni relativne vrijednosti, i ja u cijeloj našoj književnosti 
ne poznajem takoga smetenjaka, koji bi o dubr. lit. onake riječi 

izrekao; smisao Jagićeve malo prije spomenute izreke taj se do ista 
slaže sa smislom onakih riječi, ali gosp. Jagić sigurno da nije sama 
sebe namjeravao ruglu izložiti! 

Gosp. Jagić napokon govori i o Gunduliću, da je isti sigurno 
»poznavao« narodnu poeziju. Ispravljajući Jagićev glagol u »znao 
za«, nemam tude ništa više primijetiti; o tom ne može biti nikake 
sumnje, da je 1 Gundulić znao za narodnu poeziju, i sa svijem se 
slažem s gospodinom Jagićem kada svoje opaske svršuje: »Ovakijeh 
refleksa biće zacijelo i u Palmotića i drugijeh pjesnika, samo bi ih 
valjalo tražiti, ali je taj posao nešto mučniji nego li pikantna 
kritika.« Posvema se slažem s g. Jagićem da bi »reflekse narodne 
poezije bilo vrijedno tražiti po dubr. liter., a slažem se s njim 1 
u tom, da je takav posao mnogo teži nego li »pikantna« kritika ; 
o tom imamo najbolje svjedočanstvo u Jagićevoj »pikantnoj« kri- 
tici s kojom se evo upravo zabavismo, a evo još jedan primjer kako 
je Jagićeva kritika »pikantna«. 

Jagić govoreći o Kačiću (str. 586) sa svijem dobio reče, da 
u cijeloj Kačićevoj pjesmarici imaju same dvije pjesme, za koje i 
sam Kačić kaže da su narodne. Te su pjesme u izdanju od g. 1759 
na str. 194—155, a u izdanju od g. 1862 na str. 98 i. d. Govo- 
reći Jagić dalje o Herderovih »Stimmen der Včiker« veli: »Osim 
Getova prijevoda (Asanaginice) tu su još druge tri morlačke pjesme, 
izvadjene iz knjige Fortisove što u istinu nijesu pjesme narodne 
nego kompozicije Kačićeve«. Da je Jagić uzeo Herderovu 
knjigu u ruke, osvjedočio bi se, da u istoj dolazi najprije pjesma 
»Radoslaus«, koja nije uzeta iz knjige Fortisove u kojoj je nema 
(nema je ni u »Osservazioni« ni u »Viaggio«) nego nam sam Herder 
pribilježi »aus einem ungedruckten itališnisehen Msec 
des Abts Fortis;« druga je pjesma: »Klaggesang von der edlen 
Frauen des Asan-aga« ova je do ista uzeta iz Fortisove knjige 
» Viaggio«; treća je pjesma: »Die sch6ne Dollmetscherin«, ova opet 
nije uzeta iz Fortisove knjige (nema je ni u »Osservazioni« ni u 
»viaggio«) nego nam sam Herder pribilježi »aus einem Manuscript 
des Abts Fortis«, nu ova pjesma nije ni »kompozicija Kačićeva« 
kako Jagić misli, nego je druga od one dvije pjesme u Kačiću, za 
koje i sam Jagić spomenu da su »narodne,« pače, sudeći po Her- 
derovu prijevodu, čini se da Fortis ove pjesme nije uzeo iz Kačića; 
početak i svršetak Herderova prijevoda sa svijem je drugačiji nego 
što je u Kačića, bar u izdanju Kačićevu od g. 1862; četvrta pjesma 

jest »Gesang von Miloš Kobilić u. Vuko Branković« koja je do 
ista uzeta iz Fortisove »Osservazioni«. Nije li to pikantno da ber- 
linski ordinarius professor predaje u sveučilištu svojim slušateljem 
nešto o Herderu, a sa svijem je jasno, da taj profesor Herdera ni 
vidio nije!?! 

Tu se Jagićeve primjedbe S i ja se s njime praštam, 
dovikujući mu: do vidjenja!! 


2. Zagrebačkim prijateljem mi bijaše prigovarati, što se tako 
dugo ne odazvaše svomu obećanju; dobrovačkim književnikom mi 
je, prigovoriti, da se odveć naglo pa s toga ne promišljeni latiše 
pera, i da si ne nadjoše boljega odvjetnika nego što im je prof. 


Luka Zore. 

Gosp. Zore napisao je k mojoj raspravi »primjetbe«, koje su 
štampane u Radu 34. Iz tih primjetaba je vidjeti da: a) g. Zore 
moje rasprave nije pomno pročitao b) g. Zore tako je nespretan i 
neuk svjetskoj historiji i literaturi, da bi po nj mnogo pametnije 
bilo, kada bi se u buduće kanio literarno-historijskih rasprava c) 
g. Zore je negdje slušao predavanja o klasičnoj filologiji, ali je u 
tih predavanjih za čudo malo naučio. 

Qve tri stvari želim dokazati držeći se poglavito reda misli 
kako je rasporedan u mojoj raspravi. 


Ja u svojoj raspravi razlažem, kako se u Italiji u 16. stol. 
kultura bujno rascvala, te u kratko crtam kako je taj 16 vijek tek 
plod klica, koje je italijanska kultura još u 13 vijeku uhvatila bila 
(str. 124—139.) Ovomu razlaganju dodao je g. Zore str. 183 »u 
pristupu — misli« nekaki period, kojega pravo ne razumijem, ali 
toliko razabirem, da njime moje razlaganje i ne misli bud čime 
dopuniti, kamo li oboriti. | 


Dalje spominjem kako napram XVI vijeku u Italiji, u Hrvat- 
skoj bijahu po kulturu najerniji dani. (Tu citujem rasprave naših 
prvih historika). Ni to razlaganje g. Zore ne pobija. 

U kulturnoj pustoši XVI vijeka po ostaloj Hrvatskoj, jedina 
je zelena oaza grad Dubrovnik, i krasotu te oaze opisao sam to- 
plimi riječmi rodoljuba na str. 140 »u premnogih pjesmah — oblik 
pjesama«. Ako sam znamenitost grada Dubrovnika u XVI. vijeku 
tako žarko opisao, odkuda g. Zore uzima slobodu, da se nameće 

kako će »braniti staru dubrovačku. knjigu od mojih napadanja«. 
(str. 131 a toj izreci slične a i gore još često i drugdje)? 

Sada se obraćam na dubrovačke historike, i dokazujem kako je 
ove patriotizam zaveo te su nam dubrovačku historiju svojimi »hvalo- 
spjevi« odveć zamrsili, teje prikazali tako, da je već nijesmo prepoznali. 
Da je g. Zore moju raspravu pomno pročitao, osvjedočio bi se, da ja ne 
prigovaram ni malo dubr. historiji 1 literaturi, nego onim koji o toj 
hiterat. krivo pisahu, i samo ovim dokazujem da su krivo pisali. 

Glede političke historije pozivljem se na rasprave Lijubićeve. 
Gosp. Zore pobija istinitost rezultata Ljubićevih, a pobija ih tijem 
»što ne može vjerovati podpuno mletačkim izvorima«. Ali brate 
moj! Ljubić ne ispituje na prosto mletačke izvore, nego Ljubić o 
te izvore mjeri svak put dubrovačke izvore, pa iz mnogih razloga 
bjelodano dokazuje, da dubrovački izvori ne mogu biti istiniti. Ako 
mi g. Zore hoće vjerovati, neka zna, da se i ja jednoč spremah, 
da proti Ljubićevim radnjam napišem ustuk, ali kada sam sio 
k poslu, uvidjeh da je Šime sastavio tako silan lanac gvozdenih 
dokaza, da se taj ne da probiti. Neka g. Zore pokuša e da li će 
biti bolje sreće, ali neka napiše i proturazloge, a ne da kao u ovoj 
raspravi bez dokaza lakovički doda »adhuc sub judice lis est'« 
(str. 134. bilj.). 

Dubrovačka državica bila je tako slabušna, da nam je u nje- 
zinoj historiji »uzaludo tražiti plemenite energije, iz koje bi po- 
tekao čin, izveden u korist općega čovječanstva ili uže domovine 
Hrvatske« (str. 141 moje radnje). Gosp. Zore pobijajući ovu moju 
tvrdnju dozivlje mi u pamet e da li sam zaboravio na »dubrovačke 
brodove u barbareškom ratu s Karlom V.« Brate Luka! znam da 
su Dubrovčani privatnici davali svoje brodove Španiji u službu, 
ali nikada toga Dubrovčani nijesu činili na ime države; država 
dubrov. ni u to ni u koje drugo vrijeme, nikada nije država 
dubrv. s Turci u ratu bila; država je dubrv. i u to vrijeme svoj 
harač Turčinu vjerno platila, i lijepo mu se ispričavala, da ona ne 
pomaže Španjolcem, a ako privatnici svoje brodove daju u španjol- 
sku službu, toga da im ne može braniti. Gosp. Zore spominje cijelu 
čitnlju slavnih Dubrovčana, koji se po Evropi odlikovahu kao ju- 
naci. Brate Luka! ja bi vam vašu čitulju znao 1 dalje ispuniti, 
ali ti slavni junaci još ni malo ne dokazuju, da je i država dubrov. 
u historiji igrala znamenitu rolu. Tih junaka mogaše po Evropi 
biti još jednoč toliko, a uz sve to dubrv. država mogaše u svjetskoj 

historiji igrati još slabiju rolu nego što ju je i zbilja igrala. Za 
dokaz tomu evo vam moga rodnoga mjesta Požege. Ako pobro- 
jite sve jošte žive: velike župane, šefove, savjetnike, redaktore, koji 
se u Požezi rodiše ili odgojiše. po tom biste sudili da je Požega 
i kao gradska korporacija najznamenitiji faktor u današnjem hrvat- 
skom političkom životu, a kada tamo ona se bijedna stisnula i 
skučila u posljednjem kutiću i jedva da se u najnovije dane toliko 
maknula, da se vidilo, kako nije baš sa svijem zamrla. Isto je tako 
1 s onim što g. Zore spominje kako su Gundulić i Gjorgjić pjevali 
»o Orfeju« »o Lehsandru Srbljaninu« »o kolih slave« i t. d. — 
Šta te i take pjesme pomažu dokazu, da je dubrv. država izvela 
bud kaki veliki politički čiu u svjetskoj historiji? U istu katego- 
riju spada što Zore govori o latinskih pjesnicih, o Stulićevu rječ- 
niku o dubrov. bolnicah, o njihovih trafikah i fabrikah! 

»U opće u cijeloj dubrv. historiji nema ubilježene nijedne 
zgode, da bi Dubrv. bud u svjetskih bud u hrvatskih i srpskih 
katastrofah bili uplivali ili kojim velikim ili kojim plemenitim či- 
nom, nego je nasuprot mnogi list historije ispisan ponašanjem 
Dubrov. koje ćemo mladeži radje pripovjediti kao primjer sramote, 
nego da im ga preporučamo kao dičan primjer nasljedovanja« g. 
Zore me pozivlje da bi mu spomenuo onakovo ponašanje Dubrv. u 
svjetskih i hrv. katastrofah. E pa ja sam mu spomenuo njihov 
ugovor s Tvrtkom za vrijeme onoga velikog hrvatskog pokreta, e a 
g. Zore zna sigurno kako se Dubrv. ponesoše za vrijeme srpske 
katastrofe na Kosovu, e a i ponašanje Dubrov. upravo u barba- 
reškom ratu »prije je sramotno nego li dično po koju državu«, e 
a zar nije g. Zore čitao ne davno u Obzoru dokaze: da je upravo 
dubrovačkom krivnjom došlo te je Turkom danas moguće, da her- 
cegovačkim junakom s mora za ledja dolaze? i t. d. 

Ovdje ću se svratiti k mojim prijateljem u Zagrebu, koji mi 
govore, da je sve to što o Dubr. historiji tvrdim istina, ali da 
dubrov. historija, kada pomislimo na okolnosti one državice, ni ne 
mogaše biti drugačija. To je podpuna i prava istina. Dubrovnik 
bijaše cijelo vrijeme tako stisnut od velike napasti i neprijatelja, 
da nam se je njegovoj vještini i spretnosti, kojom je u toj buri 
svoj brod uvijeke čitav sačuvao, upravo diviti, a da se je budući 
slabašna državica svakakih sredstava i pomagala u svom poslu laćao, 
toga mu niko ne može zamjeriti; ali neka budu svi prijatelji osvje- 
dočeni da namjera moje radnje i ne bijaše druga, nego da spotaknem 

naše premnoge historike, da bi jedan od njih dubrovačku historiju 
prikazao u tih granicah, u kojih se do ista kretaše: ja sam uvjeren 
da će takova racionalna historija dubrv. slavi mnogo više pomoći, 
nego li puste deklamacije, koje ne dokazuju ništa, a literarnim 
historikom čine zapreke da bi dubr. literarnu historiju obradili 
kako treba t. j. obzirući se na historiju političku. 

G. Zore kao što ima veoma naivne nazore o političkoj histo- 
riji isto je tako naivan literarni historik, koji u svojoj naivnosti 
iskreno govori »koliko sam više tupio (!!) glavu da razumijem, i 
nijesam ni shvatio, za što uz kritiku književnosti g. Pavić upliće 
se i u političko i moralno ponašanje Dubrovčana«. Ja sam za ljude 
kaki je g. Zore u mojoj radnji spomenuo za što to mora da bude 
tako, nu g. Zore gdje bi on meni što godj vjerovao! Ja ću ga 
dakle uputiti na onaj autoritet u italijanskoj literar. historiji, na koji 
se g. Zore u svojoj raspravi češće pozivlje. Giudici veli (Il. 7) >E 
stato piu volte ripetuto, na sara mai bastevole il -ridirlo, impe- 
rocche & avvertimento d' insigne importanza, che i fatti della let- 
teratura vanno congiunti con guelli del vivere civile dei popoli.« 
Mislim da sada gosp. Zore ne će više svoje poštene glave tupiti, 
da bi dokučio za što sam ija slijedio sve pisce, koji zaslužuju imena 
literarnih historika, te sam se na političku historiju dobrv. tijem 
više imao razloga obazreti, čim mi se činilo da je ta historija do 
sada razlagana s kriva gledišta. : 

Prelazeći na razmatranje dubrov. literature XVI vijeka žalim 
što se povedosmo (i ja sam medju timi bio) za Apendinijem '), za 
kojega se sve više dokazuje da je veoma nepouzdan svjedok. Tako 
kada veli da je »Držićev drama pirni« djelo kao što je Gvarinejev 
»pastor fido.« Zore me pobija navodeći Apendinijeve riječi o Drži- 
ćevoj drami »l' intreccio di questo componimento č quasi -simile a 
quello dell" »Aminta« e del »pastor fido«. Pa zar sam ja smisao 
tih riječi iskvario u onom što hrvatski rekoh? A ko pozna iole 
Držićev »drama pirni« pak »Amintu« i »pastor fido« svak će mi 
priznati da medj timi djeli bud s koje strane ima toliko sličnosti 
kao i medj tim »dramatom pirnim« i Šekspirom »Hamletom«, t. j. 
nema amo baš upravo nikakove srodnosti, i samo onaj ih može 


') Gosp. me Zore uči da Apendini nije bio ježuvita nego piarista. Iskreno ću 
ispovjediti da nijesam znao kojemu svećeničkomu redu pripadaše Apendini, 
ali ja sam onu ,ježuvita Apindini“ uzeo u onom značenju, u kojem se i 
o civilistu kaže da je ježuvita. 

bud s koje strane isporediti, koji jedno od tih djela nije čitao. Na- 
dalje spominjem kako Apendini krivo drži Vetranićevu Hekubu, 
Bunićevu Jokastu, Lukarićeva Atamanta prijevodi s grčkoga jezika. 
Gosp. Zore tako je neuk literarni historik i literatura o dubrov. 
poeziji tako mu je slabo poznata, da se usudjuje braniti Apendi- 
nija »da su Hekuba, Jokasta i Atamanta prevodi iz Grčkoga, 
to ima pravo Apendini.« Gosp. Zore ne zna da je kod nas već 
davna dokazano da je Vetranićeva Hekuba prijevod Dolčijeve He- 
kabe, Jokasta prijevod  Dolčijeve Jokaste, da grčke tragedije 
»Atamanta« nikada u svijetu nije ni bilo, da se Lukarićeva tra- 
gedija ni ne zove Atamanta nego Atamante,a ni taj Ata- 
mante da ne može biti tragedija grčka nego valjda da je itali- 
janska!! I taj Luka Zorre osudjuje se pisati literarne rasprave za 
akademiju znanosti!!! Napokon spominjem kako Apendini 
krivo reče da.je Gučetić preveo Giustijevu Dalidu. Gosp. Zore je 
mogao iz moje historije dubrov. drame dobro znati da sam ovdje 
samo u oprostivoj pometnji mjesto Grotove krivo stavio Giustijeve, 
ali neka mu, koristio se tom pometnjom mojom! ; nu kako Zore 
smije reći da Apendini tvrdi »ci resta di lui (Gozze) la traduzione 
della Dalida di Lodovico Grotto« pak toj Apendinijevoj tvrdnji do- 
dati »i uprav je tako«. Ta zar Zore ne zna, da je kod nas već 
davna dokazano, da Gučetić nije preveo Grotove Dalide, nego da 
je Grotovu »Hadrianu« i »Dalidu« kontaminovao!? 

Ja držim za najveću pogrješku nipošto dubrovačke literature, 
kako mi to g. Zore sa svim neloajalno prigovara, nego za najveću 
pogrješku našu t. j. nas literarnih historika, koji smo dubrv. lite- 
raturu išli isporedjivati i izjednačivati s literaturom  italijanskom. 
Toga ne bismo ni pošto smjeli činiti, jerbo italijanska narodna li- 
teratura počinje još u 18. vijeku, u 14 već ima zlatnu dobu, u 16 
već ima drugu zlatnu dobu ; naša je pako još u 16 vijeku (Držić i 
Menčetić jedva da još padaju u posljednje vrijeme 15 vijeka) u 
svom »krvavom“ početku. G. Zore hoće da dokaže da je i prije 
16 vijeka bilo dubrovačke literature, dokazuje to dokazi, koji, kad 
i ne bi već davna bili pobijeni, još sveudilj ne bi ništa drugo do- 
kazivali, nego da je može biti bilo pjesnika; ali šta ćemo kada od 
tih pjesnika nemamo ništa u ruci!? Ako je takovih pjesnika bilo, 
koliko ih mogaše biti i kakovi mogahu biti, da nam se od njih 
baš ni trunak, upravo ni ime njihovo ne sačuva!? GG. Zore drži da 
su moje riječi »krvavi« početak, koje nijesu ništa drugo nego obi- 

čajna fraza za »teški« početak, te riječi čine mu se »antiestetične !« 
Gospod, Zore pisao je takodje nekaku raspravicu o dubrov. liter. u 
Dubrovniku od g. 1870. U toj raspravici g. Zore na str. 207 sa- 
svim trijezno govori »prvijenci su nam Šiško Menčetići 
Gjore Držić po svjedočanstvu sve prošlosti, a jedno 
nam najviše vrijedi našega kasnijega pjesnika Dinka 
Banjine.« Nije li dakle puka prokšija i prkos kada se sada Zore 
u Radu vrti i vrza da bi dokazao da je dubrv. liter. starija od 
onih »prvijenaca«. Gosp. Zore u Dubrov. str. 209 govori o dubrov. 
pjesnicih : »Naši za razvojom talijauskijem su hodili, i kao maj- 
muni imitirali su Talijane, dapače su crpili iz njih tako slije- 
pački da ima u Drž. i Menč. poeziji pjesana do slova prevedenih 
iz Petrarke.« Zar nijesu ovi Zorovi »majmuni« i »slijepci« mnogo 
»antiestetičniji« od moje fraze »krvavi početak« zar nije puka prok- 
šija i prkos da pisac onake izreke sada izlazi i da dubrov. litera- 
turu brani od tobožnih napadaja mojih, kojino o njoj mnogo blaže 
govorim nego taj toboži vitez i zatočnik dubrovački? G. Zore po- 
bijajući ono što ja rekoh, veli u Radu ,g. Pavić kao da cijeni 
književnosti po ranom početku. Tada je ništava latinska, jer je za 
grčkom vjekova izostala, neznatna je njemačka, jer je za 
talijanskom i našom vjekova izostala.« Da u svijetu ima 
mnogi literarni-historijski delija, kojemu je nepoznato da njemačka 
narodna literatura ima odlomaka iz 9 stoljeća, da je u 12 1 13 
stoljeću doživjela dobu koju njezini literarni historici drže zlatnom, 
da se nikada poslije nije posve prekinula, nego da je kvalitativno 
doista padala ali kvantitativno sveudilj rasla, — da ima u svijetu 
mnogi literarni delija koji toga ne zna, tomu se nije čuditi, ali 
da je akademija znanosti raspravu i k tomu jošte polemičku 
raspravu takoga neznalice morala primiti u svoje spise —! 

Ja pripominjem da dubrovačka literatura šesnaestoga 
vijeka, kao 1 svaka druga koja je tek u početku, nena nikake proze, 
a g. Zore slavodobitan kliče »kako nemamo proze u Dubrovniku. 
A gdje je Kalić, Giorgi, Gradi, Zuzerić«! Ama brate Luka! zar ne 
znate da ti ljudi nijesu živjeli u šesnaestom vijeku!? Malo 
natrag spominje Zore i cijelu čitulju »historika« »biografa« »sta- 
rinara« »matematika« »filozofa«, sve imena koja smo već davna 
poznavali, ali to je upravo žalost, što nijedan od svih tih »histo- 
orika« »biografa« i t. d. nije pisao hrvatski, nego ili italijanski ili 
latinski, a taki spisi spadaju na raspravu o hrvatskoj literaturi 

isto toliko, kao što i literarno -historijsko pero spada u ruke 
Luke Zora! | 

O dubrovačkih komedija rekoh da bi ih »najradje« isporedio 
s italijanskom »commedia dell' arte.« G. Zore me uči šta je ta ital. 
komedija bila. Kao da se njegovom davno poznatom naukom išta 
ruši ona moja izreka: da bi ja »najradje« dubrov. komediju s tom 
ital. isporedio. Ta jedna i druga je karaktera improvizatornoga ! 
Po što su nedavno izašla djela Marina Držića, molim da čitatelji 
ovoga pjesnika izuzmu, iz one moje izreke; njegove komedije do 
ista imaju i umjetničke vrijednosti, i drago mi je što se moja slut- 
nja o tome novom edicijom pjesnikovom obistinila. 

Ja sam g. Zora pohvalio što je Čubranovićevoj, Jegjupci 
pronašao italijanski izvor. Ali g. Zore ne da se da bi ga ja po- 
hvalio. E pa kada nije zadovoljan što sam ga onako umjetno za- 
slonio, kada sam govorio o njegovu iznašašću, a ja: ću mu sada 
reći da se i tu pokazao tako nespretan literarni-historik , da bi 
bilo mnogo pametnije kada bi se u buduće toga posla kanio. Gosp. 
Zore na str. 56 Rada 27 priopćuje jednu fiorentinsku »maskeratu« 
koja je spjevana za skup ciganaka. S tom ital. maskeratom prispo- 
dablja Zore Čubranovićevu Jegjupku i veli da je ova kud kamo 
bolja, »nada sve nje uzvišeni početak.« Jegjupka počinje ovako: 
»višnji gospod, gospodične, čestitiem vas vijenceni kruni, i željenje 
vaše ispuni, er ste suncu sve prilične.“ Neka nam g. Zore razloži 
šta je na tom početku »uzvišena« ? Neka nam g. Zore kaže bili 
bilo i pametno kada bi koji pjesnik »maskeratu« t. j. pokladnu 
šaljivu pjesmu započinjao »uzvišeno«!? Dalje veli g. Zore da »ne 
vidi u Jegjupci ništa alegorična, ne vidi ništa što bi te moglo sa- 
blazniti, ništa što bi te moglo zgaditi kao u tal. pomenutoj pjesmi.« 
U italijanskoj maskerati ima doista od početka do kraja veoma 
sklizkih i vrlo prozirnih »vicova«, ali maškara ne samo u 16 nego 
i u današnjem vijeku i ima zadaću da bude dosjetljiva; maškara 
koja ne zna »vica«, odždeni je, neka radje uzme brojenice u ruke. 
O tom se radi, da u »maskerati« ne bude ništa rečeno golo, a šta 
maškara govori prikriveno prispodobom, sve joj prosto bilo. Sada 
neka mi g. Zore iz Jegjupke, koja je takodje služila za maskeratu, 
izvadi samo jedan »vic«! Što Zore veli da u Jegjupci nema ništa 
sablažnjiva, ništa zgadna, i u tom se jako vara. Da se vara to 
bih mu najbolje dokazao kada bih preštampao što Jegjupka govori 
»drugoj gospoji«, ali taj govor tako je gol, da me je stid preštam- 

pavati ga! Napokon veli Zore »pak Jegjupka je mnogo duga a 
talijanske su posve kratke«. Aina brate Luka! ta duljina upravo 
i jest pogrješka u Jegjupci, koja bi imala biti pjesma dosjetljiva, 
a dobro je poznato, da nema na svijetu mrže stvari, nego kada je 
»vie« ili šala predugačka! Jegjupka ima doista vrijednosti kada je 
uzmeš smatrati i tumačiti kao jedan od najranijih plodova prvoga 
početka dubrovačke literature, ali ako se nadje »delija«- kao Zore, 
koji je drži »kao ružu izmedju trna«, »kao sunce koje razmeće 
svijetlost na druga tjelesa«, koji drži da su u njoj »Dubrovčani 
kukavni početak talijanski doćerali do znamenitosti« taki delija 
učinit će u očima čitatelja Jegjupku smiješnom. Moja zadaća nije. 
da vojujem proti vrijednosti dubrv. literature, nego proti poslu 
ovakih ljudi, koji govore o stvarih,.o kojih razumiju koliko i onaj 
crevljar o slikarstvu! : 

Ja u Radu nastavljam svoju raspravu opaskom, da dubrov. 
hrvatski književnici iz mnogih razloga nijesu mogli biti vješti 
hrvatski stilisti. Ni toj opasci ne prašta g. Zore. Rad ću gosp. 
Zoru priznati istinu, da ja njega držim mnogo kompetentnijim 
sucem dubrov. hrvatskoga jezika i stila, pa za to ne ću da se ja 
njemu oprem, ali dozvat ću u pomoć autoritet, kojemu će se si- 
gurno pokloniti i sam Luka Zore, jerbo taj autoritet jest: Luka 
Zore. Taj Luka Zore dakle govori o dubrov. pisanju (Dubrov. 1870. 
str. 204) »Tako Dubrovčani malo po malo naški su pisali a tali- 
janski mislili, te je izišlo nešto treće« i (str. 205) »Dubrovčani 
dakle napojeni talijanskijem duhom i zaneseni za skrajnom ugla- 
djenosti, porodili su knjižnih plodova, koji mnogo puta nijesu ra- 
zumljivi onomu koji nije iskvaren. Nije čuda da koji naš učenjak | 
čitajuć kakav dubrov. umotvor, izreče »ne razumijem«; pisano je 
naški, ali su misli tudje, način razlaganja inostran, u jednu riječ 
nešto što je samo na očigled naše«. Šta sad brate Luka!! 

O Zlatarićevu prijevodu nastojim dokazati »da ni Zlatarić 
nije nipošto bio dorastao, da bi nam bio uzmogao Sofokla prevesti 
tako, da bi njegov trud mogli danas s ikoje strane preporučivati 
studiju, kamo istom posljedovanju«. Gosp. Zore na to pita »ko je 
proglasio klasičnim prevod Elektre Zlatarićev? Nigdje u dubrov. 
historicima nijesam na to naišao«. EH neka gosp. Zore otvori pred- 
govor Apendinijev (to je za nj autoritet) knjizi »Versione dell 
Osmanide Rag. 1827 p. 18«< i tu će naći da je Zlatarićev prijevod 
»versione esatta, ed eccellente«, koje znači toliko kao i klasičan.« 

Gosp. Zore »ipak usudjuje se kazati, da i kad se Zlatariću odbiju 
mnogobrojne mane vremena, ne znam ko bi mogao ustati da mu 
što natruni i prigovori.« A to je istina, ali šta ćemo kada su te 
»mnogobrojne mane« tu pa se ne daju odpuhnuti. Gosp. Zore je 
tako dobar te nam i spominje, koje su to mnogobrojne mane u 
Zlatarićevu prijevodu :: »razvučenost i ostarjela filologička nauka, a 
po nešto rima i onaj nesrećni stih, koje su ga stvari ne malo 
smetale.« Kada tih mana ne bi bilo tada bi Zlatarićev prijevod 
dakako bio prekrasan, ali to su upravo one stvari koje ja Zlatariću 
prigovaram, a po što ih priznaje i Zore da su pogrješne, šta se 
bijesa digao proti mojemu dokazivanju!? Ya ni ja ne dokaznjem 

ništa drugo, nego da se dlan oni prijevodom danas već ne 
možemo zadovoljiti! 

G. Zore razlikuje se od mene u tom, što ja mnoge pogrješke 
Zlatarićeve odbijam na račun da hrvatski pisac XVI vijeka ne bi- 
jaše jezikom dosta jak za Sofokla, a g. Zore take pogrješke radje 
odbija na račun što Zlatarić nije dobro znao grčki, i što mu je 
služila bog zna kaka edicija grčkoga teksta. G. Zore služio se za 
grčki tekst edicijami Šneidevina i Wolfa. Kojemu za grčki tekst ne 
služe druga pomagala nego te gimnazijalne edicije, taj da kako da 
.o tekstu 16 vijeka može doći do vrlo smiješnih pojmova, ali da se 
taki »filolog« usudjuje pisati akademičke rasprave, ta smjelost odveć 
je drzovita! Zore uvijek lamentuje što si nije mogao dobaviti ni- 
kaki tekst 16 vijeka; ali moj »filolože« zar ne znate da ima lako 
pristupljivih edicija Elektre iz 19 vijeka, u kojih svaku najmanju 
varijantu svih mogućih edicija imate ubilježenu! Da ste si za ne- 
koliko šestica taku ediciju nabavili, ne bi se bili osramotili onako 
nespretnim supozicijami o Zlatarićevu tekstu, kao što je ona kada 
mislite da je Zlatarić mjesto »Atšg ZvyeAog u svom tekstu našao 79: 
Eyyskoc. Da ste vi tako nevješti grčkoj metrici te ne vidjeste da je 
taka razlika u tekstu nemoguća radi daktila, to je žali bože istina, 
ali da je ikoji Sofoklov izdavatelj tako nevješt bio, to je nemo- 
guće! Što da istom rečemo kada Zore misli, da je u Zlatarićevu 
tekstu mjesto sisreenie stojalo cizrpozarjE!! Kad bi se u kojem tekstu 
i nalazilo cixrgsnivijs to samo ljudi kao što je g. Zore ne bi na prvi 
mah razabrali, da je to štamparska pogrješka, nipošto pako Zlatarić. 
A što Zore misli ako je bilo u Zlatarićevu tekstu olsrgoziji, to da se 
iz njegova prevoda vidi, da nije poznavao grčkoga komentara ; neka 
g. Zore zna, da je taj epitetom Inakove kćeri tako poznat, da ga u 

grčkih komentarih ni nema tumačena, i samo čovjek kao što je g. 
Zore može tvrditi, da se značenje toga epiteta »stoprva u novije 
vrijeme počelo razumijevati«!! Tako je Zore i drugdje absurdan. 
Jasno je vidjeti da je g. Zore svoju raspravu pisao u nekoj 
furiji, u kojoj ne samo da pobija sama sebe, nego braneći Zlata- 
.rića, neda mu ni onoliko vrijednosti, koliko ga ide po mojoj ras- 
pravi. G. Zore n. pr. na str. 159. veli »Nije nikako istina da 
metar hrvatski zavodi Zlatarića s puta i smeta ga u točnom pre- 
vodu« na strani 1UG veli opet »naš (t. j. Zlatarićev) prevod i kad 
mu (ko god) oprosti mane vremena, na ime razvučenost i ostarjelu 
filologičku nauku, a po nešto rimu i onaj nesretni stih, koje 
su ga stvari ne malo smetale.« Kako se te dvije izreke slažu! ? 
Ko se lati prevadjati Sofokla, od toga pravom očekujemo da će 
dobro znati grčki, i da će poznavati i same grčke komentare; ko 
nije tako pripravljen, tomu bi zamjerili što se ide pačati u posao 
kojega ne razumije. Ja sam, nemajući razloga o Zlatariću sumnjiti 
da ne bi grčki znao, nastojao dokazati, da je vidjeti, kao da je i 
grčke tumače dobro poznavao. Zore ne da Zlatariću ni te časti, 
nego misli da Zlatarić »nije znao dobro grčki« ili »da je nepod- 
puno znao grčki.« To dokazuje Zore, koji se digao da brani Zla- 
tarića! G. Zore do ista je vrlo dobro pogodio, kada je svoju obranu - 
i sam nazvao »moja jadna obrana« (str. 146.)! Da je Zlatarić 
poznavao i grčke komentare toga'i opet ne da Zore, veleći »da 
ne treba tako daleko iti.« Šta kako daleko? Ta taki komentari 
štampani su u Zlatarićevu vijeku i dodani su mnogim edicajam, 
koje su Zlatariću upravo suvremene, pa za to Zlatariću nije trebalo 
iti dalje od nosa! O Luka! Luka! manite se grčke filologije! A 
kako pobija g. Zore moje dokaze, da je Zlatarić valja da imao pred 
sobom grčke tumače. Je li Zore može biti spominje riječi grčkih 
komentara, pak je li iz toga izvodi da Zlatarić nije imao tih ko- 
mentara pred sobom? Tako bi činio razborit kritik, ali kritik kao 
Žore, taj tih komentara nije ni vidio, a ipak se usudjuje prigova- 
rati, da se Zlatarić njimi nije služio. E pa kako me g. Zore dakle 
pobija. ? Evo slušajte kako — Sofoklovu »7v9tspivsv« prevodi Zlatarić 
»sid 1 star« i prema tomu prijevodu držim da je Zlatarić znao za 
grčki tumač one riječi. Toga Zore ne dopušta, a za što ne? Jer 
Schneidewin kod te riječi veli da je to »Silberschmuck des Hauptes« 
i jerbo »u svakom riječniku ima da ta riječ znači »lijepo našaran, 
posut«!! Oj Luka! Oj Luka! ta zar vi ne znate, da se Zlatarić 

nije mogao služiti Šneidevinom i rječnici, koji su istom poslije ne- 
kolikih stoljeća svijet ugledali!! Osim toga Šneidevinov i rječnički 
tumač nerazjašnjuju jošte ni malo za što Zlatarić prevodi »sid i 
star.« Da je g. Zore znao kako grčki tumač k tomu mjestu dodaje 
»rtvše To TvJcusvov dni Tie zapalio Tjncu3av, oto Taic moMaic tjvJsusvov, 
Todro dE amisaov črpvosn Yap Žv, € zat vogogrov MAhačev zn zepakijv. 
oxst 299 pot TO VjvPnauEvov ZIrt TOJ MGAMUENOV. 00 MOGU ge Šrvyvlist 
TOLAUTZ ARTTOMEVOV. EL ČE TO vjvgiouivov dmi data: ŠEčatnidx, čari o oux 
či T0v Totydy, KM dni navroc ro6 copzres« tada bi g. Zore razumio 
da Zlatarić nije slijedio tumačenje kakovo je i u Šueidevina, i ra- 
zumio bi za što Zlatarić ne prevodi samo »sid« nego dodaje »i 
star.« I za Šovpičevoc držim da je Zlatarić poznavao grčki komentar. 
Zore toga ne dopušta, nego misli da je Zlatarić svoj prevod uzeo 
iz rječnika Rostova, a .ne zna da je Rost svoje »ein aus einem 
Feinde gewordener (zastfreund« uzeo od grčkoga tumača koji veli 


»3 ču moneuiwv qinoc«; za grčki tumač mogaše znati Zlatarić, ali 


gdje bi Zlatarić znao za Rosta!!! Gosp. Zore tako je naivan filolog 
te ne zna da ni Wolf ni Šneidevin ni naša leksika svoja tumačenja 
teško razumljivih riječi nijesu iz prsta isisali, nego da su ih uzeli 
iz grčkih komentara i leksika. | 

Gos. Zore misli, da je ža poznavanje Sofoklova teksta dosta 
bud kaka edicija'i nešto »zdrava razuma« kako u raspravi često 
veli. To ne bi ni onda podnipošto dosta bilo, kad bi taj zdravi 
razum bio mnogo zdraviji nego što je Zorov. Da je akademija 
znanosti morala primiti raspravu od čovjeka takih po znanost 
smiješnih načela, tomu će se može biti mnogi čuditi, ali sigurno 
da bi se svak još većma čudio meni, kada bi se i dalje upuštao 
s takim naivnim čovjekom u raspravu o grčkom tekstu. 

Naivnost g. Zora postaje na jednom mjestu uvrjedljiva i samo 


ću da mu se još rad te nvrjede odužim. 


Gosp. Zore prigovara meni, da sam u svom prijevodu pedagova 
izvještaja »sasvim izostavio isegac Ti guset« , a ja gosp. Zoru odgo- 
varam, da njemu treba još mnoge nauke prije nego se ide upuštati 
u pisanje rasprave, za koju pretendira da je vrijedna akademičkih 
spisa. Kad bi Zorovo znanje grčkoga teksta bilo bar toliko koliko 
se i o gimnazijalcu predpostavlja, on bi bio pogodio, da ja nijesam 
izostavio »igwsac si ,vs=« nego da sam slijedio tumač i tekst onih 
učenjaka, koji mjesto »iswsaz 77; 6932:« tumače i pišu »iswaze rapige!« 
Žore misli da je svak kao on drzovit te se usudjuje govoriti o 

grčkom tekstu, o kojem baš ništa ne zna, i u toj drzovitosti veli 
»Pavić nije čitao kritiku o stihu 691.« Čiju kritiku nijesam čitao? 
Čime dokazuje g. Zore da nijesam čitao kritike o tom stihu? G. 
Zore mi se ovdje čini kao ona lisica, koja nije mogla dokučiti 
groždja, pak ga je ostavila, jer da je kiselo; tako i g. Zore ima 
pred sobom veoma teško dokučivo Sofoklovo mjesto, penjao se je 
da bi ga dokučio, a kada nije uspio, prikrio je svoj gnjev onako 
nedostojnim načinom. Neka zna g. Zore da sam ja upravo prijevod 
i tumač k ovomu pedagogovu izvještaju imao za domaću radnju 
kada sam pravio u Beču ispit iz grčkoga jezika, 1 kada to zna, si- 
gurno da će biti i sam uvjeren, da sam o cijelom tom izvještaju 
ne samo čitao nego i učio mnogo obsežniju kritiku, nego što je 
proštio on, kojemu nijesu služile nee? dvije školske edicijice, a 
ni tih nije razumio. | 

Dalje nijesam čitao Zorove rasprave, a ko zna da i skrajnjoj 
ljudskoj strpljivosti imaju neke granice, mislim taj mi toga ne će 
zamjeriti, nego će se radje diviti, kako sam se Zorovom pisarijom 
i dotlje zabavio. Samo o svršetak njegove rasprave zape mi oko 
slučajno. 

Gosp. Zore završuje svoju raspravu »Za to hrlimo na Pavićev 
zaključak koji se u tom uzdrži da treba snizit dubrovačku knji- 
ževnost.« Brate Luka! ne govorite istine. Moja rasprava zaključuje 
»valja da gledište, s kojega do sada dubrov. hrvatsku literaturu 
gledasmo duboko i duboko snizimo.« Gledište == Standpunkt, Ge- 
sichtspunkt o dubrov. literaturi treba da snizimo, t. j. treba da 
ljudem koji o dubrov. literaturi i kulturi govore tako kao što g. 
Zore čini u Radu 27 i 34, tim ljudem treba doviknuti: u kraj 
s puta! ne pačajte u stvari, kojih ne razumijete! Samu literaturu 
dubrovačku tu ne treba ni pošto ponizivati, i koji meni podmeće 
take namjere taj govori golu laž. Ja i sada o samoj literaturi 
dubrov. govorim kao što i završih onu raspravu u Radu 31 »dubro- 
vačka hrvatska knjiga ostaje nam mila kao jedini spomenik iz 
davne prošlosti hrvatske, ostaje nam vrijedna kao svjedočanstvo 
pobjedi hrvatskoga elementa nad latinskim, ostaje nam časna kao 


plod nikao u gradu, iz kojega potekoše mnogi naobraženi i učeni 


ljudi, koji pomagahu kulturnomu napretku susjednih zemalja.« 
Neka mi čitatelji vjeruju, da ja ovake polemike s g. Zorom 
nijesam bio željan. Čim je njegov rukopis bio prispio u Zagreb, 
imao sam prilike nekoliko listova istoga pročitati, i molio sam 

znance i prijatelje piščeve. da bi mu pisali neka rukopis zaište 
natrag a ja da bi pisca privatno dojavio moje primjedbe, koje bi 
ga uvjerile, da je svoju stvar zlo izveo; oni znanci mlšljahu neka 
se Zorova rasprava svikako štampa, e a ja tijem perem svoje ruke. 
Medjutim kako nijedna stvar na svijetu nije baš bez svake koristi, 
tako mi je priznati da sam i u Zorovoj raspravi, u koliko je 
pročitah, našao nešto u čem mu dajem pravo. Gosp. Zore mi pri- 
govara (str. 134) da premećem »glagole« iz IV reda u III. BEES Svak 
bi mislio da će g. Zore bar pet šest takih mojih pogrješaka nabro- 

jiti, kada tamo ima mjesto »glagola« samo jedan taki »glagol«: 
»mišljeti«. Hvala mu i za taj. U Vukovu rječniku ima doduše 

i forma »mišljeti«, nu kao što ja sa svim provincijalni stil i grama- 

tiku Zorovu osudjujem, tako priznajem, da: ni taj provincijalizam 
»mišljeti« ne valja, i molim čitatelje moje rasprave da bi ispravili 

i metnuli »misliti«. To je čim se mogoh okoristiti u cijeloj raspravi 
Zorovoj, u koliko sam je mogao pročitati! 


U Zagrebu 20. travnja 1876. 


Armin Pavić. 


